นายกรัฐมนตรี ชื่นชมความสำเร็จของทัพนักกีฬาไทยในการแข่งขันกีฬาซีเกมส์ ครั้งที่ 31
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความสำเร็จของทัพนักกีฬาไทยในการแข่งขันกีฬาซีเกมส์ ครั้งที่ 31 ที่ประเทศเวียดนาม จากผลงานคว้ามาได้ 92 เหรียญทอง 102 เหรียญเงิน 138 เหรียญทองแดง พร้อมทั้งมีนักกีฬาสร้างสถิติใหม่ในบางประเภทการแข่งขัน เป็นความภาคภูมิใจของชาติในการพัฒนาทรัพยากรบุคคลด้านกีฬานายกรัฐมนตรี ขอบคุณทุกฝ่ายที่เกี่ยวข้องในการบูรณาการผลักดันศักยภาพนักกีฬาไทยให้มีการพัฒนาอย่างต่อเนื่อง ซึ่งรัฐบาลพร้อมสนับสนุนการแข่งขันทุกระดับ ทั้งนี้นักกีฬาที่ยังไม่ประสบความสำเร็จไม่ต้องเสียกำลังใจ ให้ถือว่าทำหน้าที่ดีที่สุดเพื่อประเทศชาติแล้วดร.ก้องศักด ยอดมณี ผู้ว่าการการกีฬาแห่งประเทศไทย เปิดเผยว่า การเตรียมทัพนักกีฬาไทย เพื่อเข้าร่วมการแข่งขันซีเกมส์ ครั้งที่ 32 ในปีหน้า ที่ประเทศกัมพูชา การเก็บตัวฝึกซ้อมจะทำต่อเนื่อง เหลือเวลาอีกไม่ถึงปีแล้วสำหรับการเตรียมความพร้อม เชื่อว่าจะมีความสนุกตื่นเต้น เนื่องจากกัมพูชาไม่ได้เป็นชาติที่ตั้งเป้าครองเจ้าเหรียญทอง นักกีฬาไทยก็ต้องเตรียมพร้อมให้ดีที่สุดพลเอก เดชา เหมกระศรี นายกสมาคมกีฬาจักรยานแห่งประเทศไทยฯ เปิดเผยว่าจากผลงานของนักปั่นทีมชาติไทยในซีเกมส์ ที่คว้ามาได้ 3 เหรียญทอง 2 เหรียญเงิน 4 เหรียญทองแดง เกินเป้าหมายที่วางเอาไว้ ส่วนที่พลาดไปต้องมาทบทวนและแก้ไขเนื่องจากในระยะเวลาอันใกล้นี้มี 2 รายการสำคัญคือ กีฬาซีเกมส์ที่กัมพูชา และเอเชียนเกมส์ ครั้งที่ 19 ที่นครหางโจว สาธารณรัฐประชาชนจีน ซึ่งคาดว่าจะแข่งขันในปีหน้าเช่นเดียวกันสำหรับเงินรางวัลอัดฉีดกีฬาซีเกมส์จากกองทุนพัฒนากีฬาแห่งชาติ เหรียญทอง 300,000 บาท, เหรียญเงิน 150,000 บาท และทองแดง 75,000 บาท คาดว่าไม่ต่ำกว่า 120 ล้านบาทการกีฬาแห่งประเทศไทย ร่วมกับกองทุนพัฒนาการกีฬาแห่งชาติ สมาคมกีฬาฟุตบอลแห่งประเทศไทย และ สมาคมกีฬาแห่งจังหวัดศรีสะเกษ เตรียมจัดการแข่งขัน “เอสเอที ศรีสะเกษ ฟุตบอล อินวิเตชั่น” นัดอุ่นเครื่องเก็บคะแนนสะสมฟีฟ่าแรงกิ้ง ระหว่าง “ทัพช้างศึก” ทีมชาติไทยชุดใหญ่ อันดับ 111 ของโลก พบทีมชาติเติร์กเมนิสถาน อันดับ 134 ของโลก ดวลแข้งกันในวันศุกร์ที่ 27 พฤษภาคม ที่สนามกีฬากลางจังหวัดศรีสะเกษ จะเปิดจำหน่ายตั๋วเข้าชมในวันแข่งขันที่หน้าสนามในเวลา 13.00 น.เทนนิสแกรนด์สแลม คอร์ตดิน “เฟร้นช์ โอเพ่น” ที่โรล็องด์ การ์โรส กรุงปารีส นักเทนนิสชั้นนำยังไม่พลาด โนวัก โยโควิช มือ 1 ของโลกจากเซอร์เบีย ผ่านเข้ารอบสองพบ อเล็ก มัลแคน จากสโลวาเกีย ขณะที่ ราฟาเอล นาดาล เต็ง 5 จากสเปน เข้าไปพบ กอรองติน มูเตต เจ้าถิ่นฝรั่งเศส ส่วน อิก้า สเวียเท็ก มือ 1 หญิงโลกชาวโปแลนด์ ผ่านเข้ารอบสองหรือ 64 คนพบ อลิสัน ริสค์ จากสหรัฐ